ශ්‍රී ලංකාවට කඩුලු 5ක පරාජයක් අත්කර දෙමින් පෙරේදා එස්. එස්. සී. පිටියේදී නිමාවට පත්වූ අවසන් එක්දින තරගයේ දී ශ්‍රී ලංකා පිලේ අවසන් 11දෙනා සහ කණ්ඩායමේ පිතිහරඹ ලැයිස්තුව තම අභිමතය පරිදි සැලසුම් කිරීමට තේරීම් කමිටුව පියවර ගැනීම පිළිබඳව ද කාන්තා ක්‍රිකට් තේරීම් කමිටුව ක්‍රීඩිකාවන්ගේ හා කණ්ඩායමේ පුහුණුකාරිත්වයේ අප්‍රසාදයට ලක්වී තිබිණි.එහි දී පුහුණුකරුට බලපෑම් කරමින් කණ්ඩායමේ ජ්‍යෙෂ්ඨ ක්‍රීඩිකාවන් කීපදෙනකු පිතිහරඹ ලැයිස්තුවේ ස්ථාන මාරු කිරීමට තේරීම් කමිටුව පියවර ගෙන තිබූ බවට ද වාර්තාවේ.තරගයක් සැලසුම් කිරීම හා පිතිහරඹ ලැයිස්තුව සකස් කිරීම නායිකාව සමග සාකච්ඡා කොට පුහුණුකරු විසින් ගනු ලබන තීරණයක් වූවත් කාන්තාක්‍රිකට් තේරීම් කමිටුව ඒ සඳහා අනිසි බලපෑම් එල්ල කිරීම මෙරට කාන්තාක්‍රිකට් ක්ෂේත්‍රයේ පරිහානියට හේතුවක් වනු ඇති බව හිටපු ක්‍රීඩිකාවන් රැසකගේ අදහසවී තිබේ.ජයන්ත අමරසිංහ මහතාගේ ප්‍රධානත්වයෙන් යුතු කාන්තා ක්‍රිකට් තේරීම් කමිටුවට සුචිත්‍ර අලෙක්සැන්ඩර්, ඉන්දිකා ජයමාලී මහත්මමහත්මීහූ සමග මෑතක දී එක්වූ උවෙයිස් කර්නයින් හා වරුණ වරාගොඩ මහත්වරු ඇතුලත් වෙති.දෙපිල අතර අද ඇරැඹෙන විස්සයි20 තරගාවලියට නම් කළ ක්‍රීඩිකාවන් 14කගෙන් සමන්විත ශ්‍රී ලංකා කණ්ඩායමට පිටදඟපන්දු යවන්නියන් තිදෙනකු සහ කඩුලු රකින්නියන් දෙදෙනකු නම් කිරීමට කාන්තා ක්‍රිකට් තේරීම් කමිටුව පියවර ගෙන තිබේ.